افغانستان ده گی توقنشو لر عاقبتیده قرق کیشی جان بیرگن. قندوز ولایتی نینگ چهار دره و دشت ارچی اولسوال لیک لری ده طالبان جنگری لری بیلن خوف سیزلیک کوچ لری آره سیده یوز بیرگن توقنشو لر عاقبتیده قرق کیشی نینگ جان بیرگن لیگی بلدریلدی. قندوز ولایتی نینگ سوزلاوچیسی سید سرور حسینی خوف سیزلیک کوچ لری نینگ اوشبو اولسوال لیک لر ده اویشتریتگن عملیات لری جریانی ده جنگری لر بیلن توقنشو یوز بیرگن لیگی نی بلدردی. بیر نیچه ساعت دوام ایتگن اوشبو توقنشو لر عاقبتیده قرق کیشی نینگ جان بیرگن لیگی نی بلدرگن حسینی, اولگن کیشی لر دن بیری نینگ القاعده اعضاسی ایکن لیگی نی ایسله تیب اوتدی. حسینی, ایللیک ایککی جنگری بیلن ایککی پولیس نینگ یاره لنگن لیگی نی بلدررایکن, عملیات لر نتیجه سیده کوپ مقدار ده قورال و مهمات نینگ قول گه کریتیلگن لیگی نی معلوم قلدی. طالبان سوزلاوچیسی ذبیح الله مجاهد ایسه توقنشو لر جریانی ده تورت پولیس نینگ جان بیرگن لیگی و اوچ نفر پولیس نینگ یاره لنگن لیگی نی ادعا ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
